CELEX: 62012CA0597
Language: el
Date: 2013-10-17 00:00:00
Title: Υπόθεση C-597/12 P: Απόφαση του Δικαστηρίου (έβδομο τμήμα) της 17ης Οκτωβρίου 2013 — Isdin, SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Bial-Portela & Ca, SA [Αίτηση αναιρέσεως — Κοινοτικό σήμα — Διαδικασία ανακοπής — Αίτηση καταχωρίσεως του κοινοτικού λεκτικού σήματος ZEBEXIR — Προγενέστερο λεκτικό σήμα ZEBINIX — Σχετικοί λόγοι απαραδέκτου — Κανονισμός (ΕΚ) αριθ. 207/2009 — Άρθρο 8, παράγραφος 1, στοιχείο β' — Υποχρέωση αιτιολογήσεως]

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/20
            
         Απόφαση του Δικαστηρίου (έβδομο τμήμα) της 17ης Οκτωβρίου 2013 — Isdin, SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Bial-Portela & Ca, SA
   (Υπόθεση C-597/12 P) (1)
   
   (Αίτηση αναιρέσεως - Κοινοτικό σήμα - Διαδικασία ανακοπής - Αίτηση καταχωρίσεως του κοινοτικού λεκτικού σήματος ZEBEXIR - Προγενέστερο λεκτικό σήμα ZEBINIX - Σχετικοί λόγοι απαραδέκτου - Κανονισμός (ΕΚ) αριθ. 207/2009 - Άρθρο 8, παράγραφος 1, στοιχείο β' - Υποχρέωση αιτιολογήσεως)
   2013/C 367/35
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Isdin, SA (εκπρόσωποι: G. Marín Raigal και P. López Ronda, abogados)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: Π. Γερουλάκος), Bial-Portela & Ca, SA
   
      Αντικείμενο
   
   Αίτηση αναιρέσεως κατά της αποφάσεως του Γενικού Δικαστηρίου (τέταρτο τμήμα), της 9ης Οκτωβρίου 2012, στην υπόθεση T-366/11, Bial-Portela & Ca κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), με την οποία το Γενικό Δικαστήριο ακύρωσε την απόφαση R 1212/2009-1 του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), της 6ης Απριλίου 2011, περί απορρίψεως της προσφυγής κατά της αποφάσεως του τμήματος ανακοπών με την οποία απορρίφθηκε η ανακοπή που άσκησε η δικαιούχος του κοινοτικού λεκτικού σήματος «ZEBENIX», για προϊόντα και υπηρεσίες των κλάσεων 3, 5 και 42, κατά της αιτήσεως καταχωρίσεως του λεκτικού σήματος «ZEBEXIR» για προϊόντα των κλάσεων 3 και 5 — Άρθρο 8, παράγραφος 1 στοιχείο β', του κανονισμού (ΕΚ) 207/2009 — Κίνδυνος συγχύσεως
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί την απόφαση του Γενικού Δικαστηρίου της Ευρωπαϊκής Ένωσης της 9ης Οκτωβρίου 2012, T-366/11, Bial Portela κατά ΓΕΕΑ — Isdin (ZEBEXIR).
            
         
               2)
            
            
               Αναπέμπει την υπόθεση στο Γενικό Δικαστήριο της Ευρωπαϊκής Ένωσης.
            
         
               3)
            
            
               Επιφυλάσσεται ως προς τα δικαστικά έξοδα.
            
         
      (1)  ΕΕ C 86 της 23.3.2013.